મીડિયા રિપોર્ટસના મતે નીતીશ કુમાર ઇચ્છે છે કે બિહારમાં એનડીએનો ચહેરો તેમને જ બનાવામાં આવે. જો કે નીતીશની આ ઇચ્છા પર સાસારામના ભાજપના સાંસદ છેદી પાસવાન એક પ્રહાર કરી ચૂકયા છે. મીડિયા રિપોર્ટ્સ પ્રમાણે છેદી પાસવાને કહ્યું છે કે પીએમ મોદીના ચહેરા પર ચૂંટણી લડાશે. જો કે રિપોર્ટસ એ તરફ પણ ઇશારો કરી રહ્યું છે કે ભાજપને નીતીશની આ માંગણી પર કોઇ મુશ્કેલી નથી પરંતુ એલજેપી અને આરએલએસપી એ હજુ પોતાનો રસ્તો સાફ કર્યો નથી.